CELEBRACIÓ DEL DIUMENGE DE PASQUA EN L'ELIANA
Sin fecha

Després de la celebració del Diumenge de Rams, diumenge passat, amb la benedicció dels palmells en el parc de l’Eliana, els actes de celebració de la Setmana Santa continuen aquesta setmana.

Divendres Sant, dia 3 d’abril, se celebrarà a les 11.00 una missa Via Crucis en la plaça de Montsol i a les 20.00 h tindrà lloc la processó del Sant Enterrament de Crist que començarà en la plaça de l’Església, seguirà pels carrers Verge del Carme, Major, Francisco Alcayde, Ave María i Puríssima, per a acabar de nou en la plaça.

Diumenge de Pasqua – que enguany serà el diumenge cinc d’abril, a les 09.30 h.- és una de les més intenses celebracions de la Setmana Santa a l’Eliana. És el dia en el qual Jesús ressuscitat ix als carrers mentre que la Verge dels Dolors fa el propi però per diferent itinerari. En arribar al carrer Major del municipi – en el creuament amb el carrer Molí- els seus camins coincidixen i es troben. Aquesta vegada seran els xiquets Aitana Ibáñez i Alfredo Piñón els que actuaran d’intermediaris entre les dues imatges. Per a açò, es vestiran d’àngels i recitaran el tradicional vers de Pasqua com a fermall final de la Setmana Santa. En finalitzar el poema es farà una gran solta de coloms, caramels, pètals de flors i petards.